**ALKOTÓTÉR**

**Tematika és felépítés**

Az Alkotótér alkotóműhely tematikái az alábbi három szempont szerint kerülnek összeállításra:

* **képzőművészeti alkotásokhoz való kapcsolódás, ismeretátadás**
* **újszerű és sokrétű anyag és eszközhasználat, kísérletezés**
* **egyéni ötletek megvalósítása, kreativitás**

Az alkotó foglalkozások tematikájában vagy technikájában egy kiválasztott képzőművész munkásságához kapcsolódnak, kiemelten merítve ötleteket a magyar és kortárs képzőművészet területéről. A foglalkozások bevezető részében olyan képzőművészek alkotásai kerülnek bemutatásra, amelyekkel a gyerekek köztereken vagy a múzeumokban maguk is találkozhatnak, ezáltal is elősegítve, hogy nyitottabbak legyenek a művészeti alkotások befogadására. Az ismeretek átadása a múzeumpedagógia módszereit beépítve, interaktív, játékos módon történik, így a gyerekek maguk találják meg a válaszokat és összefüggéseket, továbbá segíti az önálló véleményformálást és annak képviselését a csoport többi tagja előtt.

A technikai sokszínűség több szempontból is segíti a gyerekek kreativitását. Más -más kompetenciái mutatkoznak meg a gyerekeknek egy konstruktív, térbeli alkotás létrehozásánál, mint egy képsorozat megalkotásánál vagy a grafikai, nyomdai technikák alkalmazásánál. Az új technikák kipróbálása segítik a gyerekeket saját erősségeik megismerésében.

A különböző állagú és tónusú anyagok tapintása és használata során a finommotoros képességek is folyamatosan fejlődnek.

A foglalkozások alkalmával a gyerekek festenek akrillal és akvarellel, kipróbálhatják a papírmerítést, az illusztráció készítést, a könyvkötést, megismerkednek a hagyományos grafikai technikákkal (monotípia, linómetszés stb.), készítenek kollázst, hanging art-ot és szobrászkodnak.

Az ismeretátadás és technikai tudás elsajátítása megteremti az alapot. A gyerekek ezt követően saját ötleteiket valósíthatják meg és bontakoztathatják ki kreativitásukat. Az alkotások folyamán a gyerekek a képi világ nyelvén fogalmazzák meg és ábrázolják gondolataikat, ez által vizuális kompetenciájuk fejlődik, önismeretük mélyül.

Az egyéni alkotások mellett páros és csoportmunka is szerepet kap, megismerve ezzel az alkotófolyamatokban megmutatkozó egyén és a csoportdinamika viszonyát, valamint segítve a csoportban való együttműködés elsajátítását.

**Időpont**: csütörtök 16:00-17:30

**Első alkalom:** 2025. február 20.

**Részvételi díj**: 5.000 Ft/alkalom

Egy alkalom 1,5 óra és a részvételi díj tartalmazza a foglalkozás anyagköltségét is.

**Jelentkezés és további információ a dramatine.alkotocsoport@gmail.com e-mail címen, vagy a Szent László Közösségi Házban.**